Úrad vlády SR					                   Na rokovanie vlády SR
Sekcia hospodárskej politiky					        dňa 15. 5. 2002
								                   k číslu: 1688/2002
								      	        k bodu: 26 

S t a n o v i s k o

k „ Návrhu na vyslovenie súhlasu s odplatným prevodom vlastníctva majetku štátu v správe Fondu detí a mládeže „

I.

Návrh na odplatný prevod majetku vo vlastníctve štátu na iné osoby predkladá predseda Rady Fondu detí a mládeže na základe zákona 189/1993 Z.z. o Fonde detí a mládeže. Žiada, aby vláda SR podľa zákona 92/1991 Zb. vyslovila súhlas s prevodom vlastníctva majetku štátu  v správe FDM na určené osoby.

II.

	 Preložený návrh sa dotýka dvoch nehnuteľností: 

1.	rekreačné zariadenie v Patinciach, okr. Komárno, ktoré tvoria 3 stavebné objekty rekreačného komplexu, napojené na verejné siete vrátane kanalizácie a plynu.  Zastavaná plocha predávaných objektov je 1129,77 m². Objekty sa  predávajú bez pozemku. 
              Prvý objekt má  celkovú kapacitu 35 izieb. Druhý objekt tvorí chata s 12 izbami, spoločenskou miestnosťou, skladmi a sociálnymi zariadeniami , zastavaná plocha je 373,33 m². Tretí objekt je budova s jedálňou, kuchyňou, skladmi a sociálnymi zariadeniami a 2 izbami o výmere 84,37 m². Predávaná nehnuteľnosť má 49 izieb.

	Zostatková cena v účtovníctve je 2 708 852 Sk,
      Odhadná cena je                          2 600 490 Sk,
      Predajná cena                            2 643 000 Sk   

      Primeranosť navrhovanej ceny je ťažké posúdiť. Iba orientačne možno vychádzať z predaja podobných rekreačných zariadení v danej lokalite, z predpokladaného počtu lôžok, ich obsadenosti a ceny za lôžko v tejto oblasti. Do úvahy však treba vziať technický stav objektu, potrebné investície a pod. Odporúčame, aby vláda pri svojom rozhodovaní vzala do úvahy skutočnosť, že zostatková cena v účtovníctve je vyššia ako predajná cena. Pritom  nehnuteľnosť nebola precenená na súčasnú cenovú úroveň. 

2. Predaj budovy bývalej malotriednej základnej školy v obci Vrbovce, okr. Myjava s pozemkom 2251m². O jej kúpu  prejavovala záujem obec Vrbovce. Budovu vystavali občania obce. Obec Vrbovce má záujem o jej kúpu do  majetku obce. Cenová ponuka obce je však nižšia, 75 000,- Sk.

     	Odporúčame vláde o predloženom návrhu  rozhodnúť aj s prihliadnutím na uvedené poznámky.

     Bratislava 13. mája  2002